گلشیفته فراهانی (۱۰ ژولای ۱۹۸۳-ایران) ایرانلی سینما اوْیونجوسو، فعال و اوخوجودور. ایرانین پایتختی تهراندا دونیایا گلدی. آتاسی بهزاد فراهانی تئاتر یؤنئتمنی و صنعتچیسی، باجی‌سی شقایق فراهانی ده تئاتر صنعتچی‌سیدی. ۵ یاشیندا تهراندا بیر موسیقی مدرسه‌سینه یازیلدی. ۱۴ یاشیندا داریوش مهرجویی‌نین دۆزلتدیگی "آرمود آغاجی" آدلی فیلمینده اوْینادی، تهران بین‌المللی فجر فیلم فستیوالیندا بین‌المللی فیلملر عرصه‌سینده "ان یاخشی خانیم اوْیونجوسو" عۆنوانیندا "بلور سیمورغ قۇشو" جایزه‌سینی قازاندی. ۲۰۱۲ ایلین ژانویه‌سینده فرانسه‌لی «مادم لو فیقارو» مجله‌سینده ایرانداکی خانیملارا اعمال اوْلان باسقیلارا قارشی وئردیگی عۆریان پوز اۆچون فراهانی‌نین ایرانا گیریشی ممنوع اوْلدو.